ປະທານາທິບໍດີ Obama ນໍາພາ ພິທີຄົບຮອບ 50 ປີ ການເດີນຂະບວນ (ວີດີໂອ/ສະໄລດ໌)
ທ່ານ Obama ​ປະທານາທິບໍດີ ຜິ​ວດໍາ​ຄົນທໍາ​ອິດ ຂອງ​ສະຫະລັດ ຈະ​ກ່າວຄໍາ​ປາ​ໄສ ຕໍ່ຫລາຍ​ໝື່ນ​ຄົນ ທີ່ຄາດ​ວ່າ ​ຈະ​​ເຂົ້າ​ຮ່ວມ ​​​ໃນ​ພິທີດັ່ງກ່າວ.
ປະທານາທິບໍດີ ສະຫະລັດ ທ່ານ Barack Obama ຈະເປັນ ຜູ້ກ່າວຄໍາປາໄສຄົນສໍາຄັນ ໃນວັນພຸດມື້ນີ້ ໃນພິທີລະນຶກເຖິງ ວັນຄົບຮອບ 50 ປີ ຂອງການເດີນຂະບວນ ມາຍັງນະຄອນ ຫລວງວໍຊິງຕັນ ໃນປີ 1963 ອັນເປັນການເດີນຂະບວນຄັ້ງ ປະຫວັດສາດ ຮຽກຮ້ອງເອົາສິດສະເໝີພາບ ທີ່ໄດ້ດຶງດູດເອົາ ປະຊາຊົນ 250 000 ຄົນ ມາເຕົ້າໂຮມກັນຢູ່ ອະນຸສາວະລີ Lincoln ທ່ານ Obama ປະທານາທິບໍດີຜິວດໍາຄົນທໍາອິດຂອງສະຫະລັດ ຈະກ່າວຄໍາປາໄສຕໍ່ ຫລາຍ ໝື່ນຄົນ ທີ່ຄາດວ່າຈະເຂົ້າຮ່ວມໃນພິທີດັ່ງກ່າວ ໃນອີກບໍ່ເທົ່າໃດຊົ່ວໂມງຂ້າງ ໜ້ານີ້ ຈຸດເດັ່ນສຸດຂອງເຫດການຄັ້ງປະຫວັດສາດ ເມື່ອ 50 ປີກ່ອນນັ້ນ ແມ່ນຄໍາເວົ້າ “ຂ້ອຍມີ ຄວາມຝັນ” ທີ່ມີຊື່ສຽງຂອງຄຸນພໍ່ Martin Luther King Junior ທີ່ຮຽກຮ້ອງໃຫ້ມີຄວາມ ປອງດອງກັນ ແລະຄວາມຍຸຕິທໍາ ລະຫວ່າງຄົນຕ່າງຜິວ  ຊຶ່ງບັນດານັກປະຫວັດສາດຍ້ອງ ຍໍ ວ່າ ເປັນຄໍາປາໄສອັນຍິ່ງໃຫຍ່ ທີ່ບໍ່ມີມາກ່ອນ ໃນບັນດາຜູ້ທີ່ຈະປາກົດໂຕ ປະກອບສ່ວນໃນພິທີລະນຶກເຖິງວັນຄົບຮອບດັ່ງກ່າວໃນມື້ນີ້ ກໍມີ ຮວມທັງບຸກຄົນທີ່ມີຊື່ສຽງໃນສື່ມວນຊົນ ເຊັ່ນ Oprah Winfrey ແລະສອງອະດີດ ປະທານາທິບໍດີ Jimmy Carter ແລະ Bill Clinton